**Év eleji felmérés szövegértésből, 2. o. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kék színű falevelek** (Oszejeva nyomán)  
  
Katinak két zöld ceruzája volt. Rózsának egy sem.  
 - Add ide, kérlek, az egyik zöld ceruzádat!- fordult Rózsa Katihoz.  
 - Majd este megkérdezem Édesanyámtól, megengedi-e - válaszolta Kati.  
Másnap Rózsa megkérdezte:  
 - Megengedte Anyukád?  
Kati sóhajtott, és így szólt:  
 - Anyukám megengedte, de nem kértem a bátyámtól engedélyt.  
 - Persze, persze...kérj hát engedélyt a bátyádtól is!  
Másnap ismét megkérdezte Rózsa:  
 - Nos, megengedte a bátyád?  
 - Megengedte, de attól félek, hogy kitöröd a ceruza hegyét!  
 - Nagyon vigyázok majd rá!  
 - Vigyázz is kérlek! Ki ne hegyezd! Ne nyomd erősen! A szádba se vedd! És ne rajzolj vele sokat!  
 - Csak éppen a zöld füvet és a kis falevélkéket kell kiszíneznem.  
 - Ó, az sok lesz!  
Rózsa Katira nézett és félrehúzódott.  
Nem nyúlt a ceruza után.  
 - Na, mi a bajod? Ott a ceruza - szólt Kati.  
 - Köszönöm, nem kell.  
  
A rajzórán aztán megkérdezte a tanító néni:  
 - Rózsácska, a te fáidon miért kékek a falevelek?  
 - Nincs zöld ceruzám.  
 - Hát miért nem kérted kölcsön a barátnődtől a zöld ceruzát? - Rózsa nem felelt, Kati vörös lett.  
 - Oda akartam adni, de Rózsa nem fogadta el- mondta Kati.  
A tanító néni először az egyik kislányra nézett, aztán a másikra, majd így szólt:  
 - Jó szívvel adj, hogy amit adsz, azt el is fogadhassák!

1. **Keretezd be a szövegben a történet szereplőit!**

/3 p

1. **Húzd alá a szövegben a kérdésekre a választ!**

* Mit kért Rózsa Katitól? (grafit) /1 p
* Mit szeretett volna zölddel színezni? (zöld) /2 p
* Mit nem tehetett volna Rózsa a zöld színessel? (kék) /4 p
* Mit mondott Kati a tanító néni kérdésére? (barna) /2 p

1. **Mit mondott Kati, kiktől kell engedélyt kérnie, hogy odaadhassa a ceruzáját?**

|  |
| --- |
|  |
|  |
|  |

/2 p

1. **Kösd a tulajdonságokat a szereplőkhöz!**

őszinte

árulkodós

irigy

**Rózsa** szerény **Kati**

hazug

önző

/7 p

türelmes

1. **Igaz vagy hamis? Írd az állítások után az I vagy a H betűt!**

Katinak két zöld színese volt.

Kati zöld színű ceruzát kért kölcsön Rózsától.

Rózsa a faleveleket és a füvet szerette volna kiszínezni.

Kati tényleg megkérdezte az anyukáját és a bátyját.

A tanító néni elhitte Katinak, hogy oda akarta adni a ceruzát. /5 p

1. **Számozással állítsd sorba a történet eseményeit!**

Kati meg akarta kérdezni az anyukáját.

Rózsa kék színessel színezte a leveleket és a füvet.

Rózsa kölcsönkérte a zöld színest a barátnőjétől.

Kati azt mondta, a bátyját is megkérdezi.

Kati megmondja, hogy mi mindent ne csináljon Rózsa a zöld színessel.

/5 p

1. **Miért nem fogadta el Rózsa a zöld ceruzát?**

|  |
| --- |
|  |
|  |
|  |

/2 p

1. **Mit tanácsolt a tanító néni Katinak? Másold le!**

|  |
| --- |
|  |
|  |
|  |

/2 p

**Összesen: / 35 pont**